Nafarroako Parlamentuko Mahaiak, 2019ko irailaren 16an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Adolfo Araiz Flamarique jaunak aurkeztutako galdera, Toki Ogasunen Funtsari atxikitako diruzaintzako gerakinari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko irailaren 16an

Lehendakaria: Unai Hualde Iglesias

GALDERAREN TESTUA

EH Bildu Nafrroa talde parlamentarioko Adolfo Araiz Flamarique jaunak honako galdera idatzi hau aurkezten dio Legebiltzarreko Mahaiari, izapidetu dezan:

Nafarroako Gobernuaren 2019ko ekainaren 26ko erabakiaren bidez 2018ko Nafarroako Kontu Orokorrei buruzko Foru Lege proiektua onetsi zen.

Diruzaintzako gerakinari buruzko atalean esaten da 2018ko abenduaren 31n 63.384.848,44 euroko diruzaintzako gerakina zegoela, “Toki Ogasunen Funtsari” atxikia.

Hori guztia ikusita, honako hau galdetzen diot Nafarroako Gobernuari:

Gobernuak aurreikusita al dauka toki azpiegituren arloko beharrizanak arintzera bideratutako inbertsio plan edo programa berezirik finantzatzea diruzaintzako gerakin horrekin?

Gobernuak noiz jasoko du gerakin hori Nafarroako aurrekontu orokorretan?

Legez toki entitateei dagokien diru hori toki entitateek kapital-transferentzien bidez jaso dezaten erabiliko al du gerakin hori?

Gobernuak ba al du planik atxikitako diruzaintzako gerakin hori zerora murrizteko?

Iruñean, 2019ko irailaren 10ean

Foru parlamentaria: Adolfo Araiz Flamarique